Sjálfstæðismenn leggi stein í götu Lilju Þorgerður Katrín Gunnarsdóttir formaður Viðreisnar . mbl.is / Kristinn Magnússon Þorgerður Katrín Gunnarsdóttir formaður Viðreisnar segir að andstaða sjálfstæðismanna við fjölmiðlafrumvarp Lilju Alfreðsdóttur mennta - og menningamálaráðherra komi sér ekki á óvart . Heilt yfir styðji sjálfstæðismenn ekki vel við mál Lilju . „ Ef maður er að skoða yfir heildina er greinilegt að hún þarf að hafa mikið fyrir því að koma sínum málum í gegn , sem mörg hver eru alveg ljómandi , “ sagði Þorgerður Katrín . Hún var á meðal gesta í Vikulokunum á Rás 1 í morgun þar sem var farið yfir helstu fréttamál vikunnar , meðal annars fjölmiðlafrumvarpið , sem var lagt fram á Alþingi í gærkvöldi í breyttri mynd . Sjálfstæðismenn hafa verið gagnrýnir á frumvarpið og setja þingmenn flokksins fyrirvara við samþykkt þess . „ Mér finnst þetta ekki gott frumvarp og mér finnst að menn hefðu átt að ná einhverri betri samstöðu um þetta frumvarp í ríkisstjórninni áður en þetta fór í gegn þar , “ sagði Brynjar Níelsson þingmaður Sjálfstæðisflokksins um málið og lýsti yfir efasemdum um að meirihluti yrði fyrir frumvarpinu innan þingflokks Sjálfstæðisflokksins . „ Hvað ertu að blanda þessu saman ? “ Í samhengi umræðna um fjölmiðlafrumvarpið var einnig rætt um stöðu RÚV . Þorgerður Katrín sagði RÚV mikilvægt og það hefði ekki síst komið í ljós á síðustu vikum , þegar RÚV hefði verið leiðandi í umfjöllun um Samherjaskjölin . Sagði hún að viðbrögð ákveðinna hópa við því máli , þar á meðal sjálfstæðismanna , hefði helst verið að vilja draga tennurnar úr Ríkisútvarpinu . Það sagði Þorgerður Katrín að væri „ aumkunarvert “ . „ Hvað ertu að blanda þessu saman ? Þetta er svo hallærislegt , “ sagði Brynjar . „ Þetta snýst ekkert um þetta , “ sagði þingmaðurinn og bætti því við að það væri „ fráleitur málflutningur “ að halda því fram að tilvist RÚV væri forsenda fyrir uppljóstrun Samherjaskjalanna .